**Rīgas domes Konsultatīvās padomes**

**sabiedrības integrācijas jautājumos**

**SĒDES PROTOKOLS**

Rīgā

2025. gada 26. februārī RAIC-SIKP-25-1-pro

Rīgas domes 511. telpa (Zvanu zāle)

Sēde tiek atklāta plkst. 15.00

**Sēdē piedalās Konsultatīvās padomes locekļi:**

|  |  |  |
| --- | --- | --- |
| **Nr. p. k.** | **Vārds, uzvārds** | **Amats** |
| 1. | Zane Pūpola | Rīgas domes deputāte, “Progresīvie” Rīgas domes deputātu frakcijas pārstāve |
| 2. | Miroslavs Mitrofanovs | Rīgas domes deputāts, “Latvijas Krievu savienība” Rīgas domes deputātu frakcijas pārstāvis |
| 3. | Rita Našeniece | Rīgas domes deputāte, “Jaunā Vienotība” Rīgas domes deputātu frakcijas pārstāve  |
| 4. | Dmitrijs Zverevs  | Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes Jaunatnes nodaļas vadītājs - pārvaldes priekšnieka vietnieks |
| 5. | Ilona Stalidzāne | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes vadītāja |
| 6. | Ilze Meilande | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas vadītāja |
| 7. | Guntars Ruskuls | Rīgas valstspilsētas pašvaldības Pilsētas attīstības departamenta Stratēģiskās vadības pārvaldes vadītājs |
| 8. | Iveta Vērse | Biedrība “Izglītības attīstības centrs” |
| 9. | Sarma Freiberga | Nodibinājuma “Fonds Nāc līdzās!” pārstāve |
| 10. | Aira Priedīte | Biedrības “ELA – Eiropas Latviešu apvienība” pārstāve |
| 11. | Līna Austra Putāne | Biedrība “Latvijas Pilsoniskā alianse” |

**Sēdē vēl piedalās:**

|  |  |  |
| --- | --- | --- |
| **Nr. p. k.** | **Vārds, uzvārds** | **Amats** |
| 1. | Raivis Dejus | Biedrības “Brasa” pārstāvis |
| 2. | Diāna Radziņa | Pļavnieku apkaimes biedrības pārstāve |
| 3. | Dace Paegle | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 4. | Sandra Kumačeva | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 5. | Ruta Klimkāne | Rīgas valstspilsētas pašvaldības Labklājības departamenta Sociālās pārvaldes priekšnieka vietniece  |
| 6. | Kaspars Spunde | Rīgas domes deputāts, Rīgas apkaimju attīstības komisijas priekšsēdētājs |
| 7. | Kristīne Bērziņa | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 8. | Irina Vasiļjeva | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes Sabiedrības integrācijas un līdzdalības nodaļas projektu vadītāja |
| 9. | Miķelis Cinis | Biedrības “Zasulaukam un Šampēterim” pārstāvis |

**Sēdes darba kārtība**

1. Rīgas Apkaimju iedzīvotāju centra aktivitātes Rīgas apkaimju attīstības veicināšanai.

Ziņo: Rīgas Apkaimju iedzīvotāju centra Apkaimju attīstības un sabiedrības integrācijas pārvaldes vadītāja Ilona Stalidzāne.

1. Rīgas apkaimju attīstības komisijas darbība un aktivitātes Rīgas apkaimju attīstības veicināšanai.

Ziņo: Rīgas apkaimju attīstības komisijas priekšsēdētājs Kaspars Spunde.

1. Par Rīgas apkaimju biedrību paveikto un iespējām iesaistīt dažādas sabiedrības grupas, stiprinot piederības sajūtu apkaimei un pilsētai, veicinot pašiniciatīvu un sadarbību ar pašvaldību.

Ziņo:

* Pļavnieku apkaimes biedrības valdes priekšsēdētāja Diāna Radziņa;
* biedrības “Brasa” valdes priekšsēdētājs Raivis Dejus.
1. Dažādi jautājumi.

**Sēdes norise**

Ņemot vērā, ka neparedzētu apstākļu dēļ Rīgas domes Konsultatīvās padomes sabiedrības integrācijas jautājumos, turpmāk – Konsultatīvā padome, priekšsēdētāja Iveta Ratinīka nevarēja piedalīties sēdē un Konsultatīvās padomes priekšsēdētāja vietnieks vēl nav ievēlēts sēdi vada Konsultatīvās padomes locekle un Konsultatīvās padomes sekretariāta pārstāve Ilona Stalidzāne.

1. **Stalidzāne** atklāj sēdi, iepazīstina ar darba kārtību.

**1.**

**Rīgas Apkaimju iedzīvotāju centra aktivitātes Rīgas apkaimju attīstības veicināšanai**

**I. Stalidzāne** sniedz prezentāciju “Rīgas valstspilsētas pašvaldības atbalsts apkaimju attīstības biedrībām un apkaimju attīstībai” (1. pielikums).

**2.**

**Rīgas apkaimju attīstības komisijas darbība un aktivitātes Rīgas apkaimju attīstības veicināšanai**

**K. Spunde** informē parRīgas apkaimju attīstības komisijas, turpmāk – komisija, darbību un aktivitātēm.

Komisijas mērķis ir veicināt Rīgas apkaimju attīstību caur koordinētu, plānveidīgu darbību, sekmējot dialogu ar pašvaldību un vienlaikus veicinot sabiedrības līdzdalību pilsētplānošanā.

Komisijas sēdes notiek reizi mēnesī. Komisiju sēdēs pirmais izskatāmais jautājums parasti ir par aktuālajiem pilsētas lokālplānojumiem, kur Rīgas apkaimju biedrību pārstāvjiem ir iespēja izteikt savu viedokli pirms jautājums tiek virzīts uz atbildīgajām komisijām. Otrajā jautājumā tiek aicināta piedalīties kāda no Rīgas apkaimju biedrībām un izklāstīt trīs aktuālākos problēmjautājumus. Savukārt trešajā sēdes daļā tiek apskatīts Rīgas Apkaimju alianses izvirzīts problēmjautājums.

**3.**

**Par Rīgas apkaimju biedrību paveikto un iespējām iesaistīt dažādas sabiedrības grupas, stiprinot piederības sajūtu apkaimei un pilsētai, veicinot pašiniciatīvu un sadarbību ar pašvaldību**

**D. Radziņa** sniedz prezentāciju par Pļavnieku apkaimes biedrības darbību, veiktajām un plānotajām aktivitātēm (2. pielikums).

**R. Dejus** informē par biedrības “Brasa” darbību, veiktajām un plānotajām aktivitātēm. Kā svarīgākās pozitīvās lietas apkaimju biedrību darbībā viņš uzsver kopīgu aktivitāšu organizēšanu, kurās katrs biedrības biedrs var iesaistīties tik daudz, cik vēlas un atļauj laiks, un iespēju izmantot Rīgas valstspilsētas pašvaldības atbalsta programmu apkaimju biedrībām. Nozīmīgs atbalsts ir Apkaimju iniciatīvu līdzdalības un piederības veicināšanas projektu konkurss, kurā iespējams iegūt finansējumu nelielu iniciatīvu īstenošanai bez lielas birokrātijas.

Biedrības “Brasa” vispazīstamākais īstenotais projekts ir “Hospitāļu ielas kaimiņu svētki”, kas notiek jau daudzu gadu garumā un ir attīstījušies līdz Rīgas apkaimju svētku līmenim. Veiksmīgi un interesanti biedrības lielākie īstenotie projekti ir arī grāmatu apmaiņas namiņu izvietošana Brasas apkaimē un dokumentālās filmas par Brasas cietumu seanss Brasas cietuma telpās.

R. Dejus uzskata, ka kopumā pašvaldība pēdējos gados ir sakopusi Brasas apkaimi un šeit nav nepieciešamības rīkot, piemēram, iedzīvotāju talkas, bet jāpiestrādā pie iedzīvotāju savstarpējās komunikācijas kopīgu projektu īstenošanā, piemēram, daudzīvokļu māju siltināšanai.

**D. Radziņa** ierosina, ka apkaimju biedrības, kurās teritorijas ir sakoptas, varētu iesaistīties un palīdzēt kaimiņu apkaimēm attīstīt un sakārtot viņu teritorijas, piemēram, palīdzot uzrakstīt un īstenot kādu projektu. D. Radziņa uzsver, ka mēs visi esam rīdzinieki un nevajadzētu sevi asociēt tikai ar vienu konkrētu apkaimi.

**I. Stalidzāne** piebilst, ka2025. gada Rīgas pilsētas līdzdalības budžeta konkursā Rīgas iedzīvotāji varēs nobalsot par vairākiem projektiem, līdz ar to būs iespēja balsot gan par savā, gan citās apkaimēs plānotajām iecerēm.

**A. Priedīte** uzskata, kavisu nosaka iedzīvotāju sadarbība. Viņa dalās pieredzē ar projektiem, kurus īstenojusi Čiekurkalna attīstības biedrība kopā ar citām apkaimju biedrībām.

**R. Klimkāne** jautā, vai apkaimju biedrības apzina arī sociāla rakstura jautājumus savās apkaimēs un rosina, rīkojot pasākumus, atcerēties arī par neredzīgu un vājredzīgu vai nedzirdīgu cilvēku vajadzībām.

**S. Freiberga** saka, ka sociālās palīdzības sniegšana ir komplekss pilsētas risināms jautājums, bet šādas problēmas apkaimē ir apzinātas. Viņa uzskata, ka sociālu jautājumu risināšanai svarīgas ir kaimiņu attiecības.

**A. Priedīte** stāsta par Labdarības lādes iniciatīvuČiekurkalnā, kur cilvēki anonīmi varēja atvest sev nevajadzīgo apģērbu un paņemt to, kas nepieciešams.

**K. Spunde** piebilst, ka apkaimju biedrībām nav tik regulāras finanšu plūsmas, lai ilgtermiņā sniegtu regulāru sociālo palīdzību iedzīvotājiem, taču atsevišķos gadījumos Čiekurkalna attīstības biedrība cenšas palīdzēt savu iespēju robežās.

**D. Radziņa** dalās savā pieredzē, ka Pļavnieku apkaimes biedrība sadarbojas ar nodibinājumu “Invalīdu un viņu draugu apvienība “Apeirons”” un uzklausa apkaimes iedzīvotāju ierosinājumus par nepieciešamajiem uzlabojumiem pasākumu un vides pieejamībai. Viņa piebilst, ka Pļavniekos ir interešu izglītības centrs, bet tajā nenotiek nodarbības pieaugušajiem, tāpat vides pieejamība nav nodrošināta visām iedzīvotāju grupām, lai nokļūtu, piemēram, līdz bibliotēkai. Tāpat pietrūkst bezmaksas interešu nodarbību jauniešiem. Pļavnieku apkaimes biedrībai trūkst līdzekļu un kapacitātes, lai rīkotu regulārus pasākumus, un pašvaldība ir atbildīga par vides pieejamību pilsētā.

**M. Mitrofanovs** dalās ar Apkaimju iedzīvotāju centra darbības pieredzi Taškentā, Uzbekistānā, kur nevalstiskā organizācija kopīgi ar pašvaldības un valsts finansiālu atbalstu palīdz risināt sociālos jautājumus pilsētā. Viņš piebilst, ka jāmaina likumdošana, lai apkaimju aktīvisti varētu veiksmīgāk iesaistīties un palīdzēt risināt sociālos jautājumus.

**I. Stalidzāne** saka, ka svarīgi būtu veidot sadarbību starp apkaimju biedrībām un nevalstiskajām organizācijām, kas darbojas citās jomās. Viņa ierosina, ka kādā no nākamajām Konsultatīvās padomes sēdēm vai citādā formātā Rīgas valstspilsētas pašvaldības Labklājības departamenta pārstāvji varētu pastāstīt par situāciju sociālajā jomā Rīgas pašvaldībā apkaimju griezumā, lai biedrības varētu iepazīties ar šo informāciju un izvērtēt iespējamību veidot sadarbību.

**S. Freiberga** ierosina Rīgas apkaimju attīstības komisijā ietvert jautājumu par civilās aizsardzības pasākumiem un rosina aktualizēt jautājumu par zaļas Rīgas saglabāšanu, samazinot zemes nodokli īpašumiem, kuros aug lieli, vērtīgi koki.

**L. Austra Putāne** aicina nevalstiskās organizācijas dalībai Latvijas Pilsoniskās alianses civilās aizsardzības darba grupā, rakstot uz e-pastu - ca@nvo.lv. Darba grupas uzdevumi ietver dalību nacionāla līmeņa civilās aizsardzības aktivitātēs, sadarbības stiprināšanu ar valsts institūcijām un partneriem, praktisku aktivitāšu veidošanu biedrību un nodibinājumu efektivitātes uzlabošanai un to kompetenču apzināšanu un stiprināšanu šajā jomā.

1. **Dažādi jautājumi**
2. **Stalidzāne** jautā, vaijoprojām ir aktuālinākamajā Konsultatīvās padomes sēdē iekļaut jautājumu par pieejamības risinājumiem dalībai pašvaldību vēlēšanās Rīgā 2025. gadā.

**Konsultatīvās padomes pārstāvji** apstiprina, ka šis ir aktuāls jautājums.

1. **Meilande** informē, ka līdz 28. februārim ir pagarināta pietiekšanās konkursā uz nevalstisko organizāciju pārstāvju vietām Konsultatīvajā padomē un aicina Konsultatīvās padomes pārstāvjus informēt citas nevalstiskās organizācijas par šo iespēju.

Sēde slēgta plkst. 17.00

**Pielikumā:**

1. Prezentācija “Rīgas valstspilsētas pašvaldības atbalsts apkaimju attīstības biedrībām un apkaimju attīstībai”.
2. Prezentācija par Pļavnieku apkaimes biedrības darbību, veiktajām un plānotajām aktivitātēm.

Sēdi vadīja I. Stalidzāne

Sēdi protokolēja D. Paegle